Iveki.

Isigwebo esinzima. — Ngolwesi-Bini, December 4, u William Mdledle ube pambi kwemantyi u Mr. Dick ngetyala lenja enkulu ebuleweyo ka Mr. Fraser Umhloli we Ngcingo abefuda esebenza kuye-Lalike latetwa lamiswa ngokungabi nabungqina kakuhle. Ugwetywe ngobungqina buka Gentilimani untamnani wo Mtshaka, ote wamxelela be ‘ bhuzile ’ Bobungqina, bomfo wase Ziteneni ote lentonga kutiwa uwenze ngayo lomsebenzi wayeze uayo e Ziteneni eze kutenga ingqongongqongo, wabuya wambona ebusuku enayo. Kwesi senzo kucingelwa ukuba wenziwe ngumona nolunya. Ugwetyelwe amnyaka entolongweni nama 36 ekatsi.

Umlungu ongu Panl Adam Dunn ulinde isigwebo ngokuba ishumi lenkabi zika Mr. van Neikerk e Dayimani.

Kuvakala ukuba bekuko intlanganiso kule nyanga ifileyo kwa Bomvana yokuquka imali yokuhlaula ityala letyalike esikolweni sika Rev. Dr. Soga. Zibeko inkosi ezinkulu zombini u Rili no Langa. Iyonke imali ebutiweyo £112 yaligqiba ityala kwada kwashiyoka £32 ngapezulu. Inkosi ezo bezihamba na 300 abantu.

U Miss Colenso usinde engozini embi bebehamba nge kari yakubeka etyeni yamtyaba waya kuwa pakati kwamahashe ase mva.

U Dr. Chute umiselwe ukuba abe li Gqira eli ngu Mhloli we zifo ezi sulelayo ezi qingateni zase Qonce ne Monti.

Litwasile nje ihlobo abukabiko ubushushu obungangobabuko ngolwesi-Tatu, ngolwesi-Ne olugqitileyo.

Itikiti ze Timiti yase Rode zinokufunyanwa e ofisini ye *Mvo,* nase Mkangiso, nase Tamara; kubantu abakulu yi 1/, elusatsheni 6d.

Amafama elipezulu alungiselela ukutumela umtandazo e Palamente wokuba i Alvani lahlulwe kwi Herschel ngokuvota libe naba meli balo lodwa. Okokuba inqabile lonto, kwandiswe inani laba meli.

Amakwenkwana atshise ikati ngepalafini e Bhayi adliwe iponti ezintatu inye, engenazo iveki entolongweni; abhatalelwa ngoyise.

“ Isigidimi ” sase Lovedale sale nyanga sine ngoma elilela ukulahlekiswa komzi ngo Messrs. Pamla, ’Mhalla, Gosa, Seya, Dleni, nabanye. Amazwi enziwe ngu Mr. I. W. Wanchope into ka Dyoba, inoti zilungiselelwe ngu Mr. Bokwe.

Ekupeleni kwale nyanga igqitileyo ku- vele inkwenkwezi enkula (comet) etshoba lintsasaula. Ukubaleka kwayo emazulwini iza emhlabeni. Ziti izazi ayina kuxelwa bani into engehlayo ike yadibana nomhlaba, mhlaimbi neli langa lenziwa yiyo.

Kweyakomkulu i Palamente e Ngilane u Baron Henry De Worms uvakalise okokuba izigwebo zo ndiyalwa bakwa Zulu ziya knke ziqwalaselwe ngu Rulumente we Nkosazana Pesheya apo pambi kokuba ziqutywe.

Inene elibekwe e Kapa ngu Rulumente wama Portuguese ukuba libe ngamehlo no mlomo wake kwiziqiti ezipantsi kwake apa e South Afrika u E. A. de Carvalho, lishicilele isaziso egameni lo Rulu- mente wama Putukezi esipikisa u Lo- bengula ukuba unegunya kumhlaba wa Mashona owazekayo ukuba ngowama Putukezi.

Kufike ucingo oluti asiyonene ukuba u Sir Henry Blake uyakutabata indawo ka Sir Hercules Robinson ebu Rulumenini beli lizwe.

Umbhaleli wepepa lase Mtata ose Ma- mpondweni uti akuko nelincinane itemba lokuba u Nkosi u Sigcau na Mampondo bayakude bamamkele oliliso lika Rulumente ukuba ahlale pakati kwabo. Umsil’ Osilanda (Mr. Oxland) uwangxale kangangokuba ama Mpondo angaxolela ukuhlala nenqu ka dwebile, inkosi yobulongwe ne mpukane kanye kunokuba kuze kuhlala umpati onjalo pakati komhlaba wawo.

U Rulumente ukupe isaziso sokuba izikula ziya kuvalwa ngolwesi-Tatu 19 Dec., zonke ititshala ezifun’ ukuhamba ngololiwe kwanentsapo yezikula, ziya kwapulelwa imali yokukwela. Zobuya zivulwe ngolwesi Bini 22 January 1889.

Otshate too Much.—Umfo okutiwa ngu Brown wase Amelika kubonakele ukuba makagcinwe entolongweni ngenxa yenkatazo ayenzayo yokutshata futi. Amankazana awatshatileyo ngama 33. Lomfo sityebi, ubesuka afake isaziso epepeni ati ufuna intombi efezekileyo yokugcina indlu, iti yakuqela endlwini yake ayitshate. Emke aye kwenye idolopu azitshintshe igama, aqeshe iqansi elikulu lendlu, enze kwalonto. Ude ekupeleni wafunyanwa kwazezintokazi aman’ ukuzishiya zammangalela, watiwa gwa ngentolongo.

Abantwana ababini bomntu omnyama wase Kleinpoort kwisiqingata sase Tinara batunywe amanzi edamini beyela bafa bobabini. Kutiwa bebeke babonwa ngomnye nmntu bedlala pezu kodonga belingisana omnye eman’ ukutyala omnye, ekubonakala ukuba beyele knnye.

Umbandeni inkosi yama Swazi usafa kakulu, selede apelela onke amagqira ase Swazini, ngoku kulindelwe elase Lusutu ekuko uloyiko lokuba baninzi abantu abaya kusikwa ngokunukwa lakufika.

0 Somkeli, Ndabayake, Mtateni, Mase- kwana, Lugoloze no Dlemdlem, Inkosi zakwa Zulu, banikwe iminyaka emihlanu entolongweni ngokuvukela ulaulo lwe Nkosazana. Inkomo abazidliweyo zibuyi- siwe.

U G. J. Broomfield utuleke emngxunyeni
wase De Beer, wafa.

U Baron Henry De Worms ePalamenteni
yase Ngilani, ute kwakubuzwa ukuba utini-

na u Rulumente we Nkosazana ngoku ku-
teta kumbhengembhenge kuka Nkanunu
Tshambuluka kokuba elaba Hlambeli liza
kuhlonyelwa e Koloni, ukupendula ute,
akusafuneki ngqiniselo yimbi kuba ama
Bechuana ebesele xelelwe ukuba lonto asiyo
nene.

U J. B. Mr. Robinson, isikulu sase
Kimberley, ute e Johannesburg
wakupa iwaka le ponti walenza ibhaso kwi
Hospatala eza kwakiwa yokugcina imilwe-
lwe yelozwe le Golide.

Amakwenkwana amabini ama Lawu axa-
bene ngentwana encinane, yati kanti enye
ipete iboso ebimane ukuqingqa ngalo izinti,
yayihlaba enye amanxeba amabini kwasa
iqauka e Karolsfontein, ngase Paardeberg.

E Australia ine kakulu imvula yakugxo-
ta ukubalela kwelanga.

Umntwana womntu omnyama e Potsdam,
ngase cwebeni le Xesi, unduluke ekaya
walandela unina obeye emasimini, walahle-
ka. Kuse ecolwa equleni selefile.

Ijaji zisi qetule isigwebo se mantyi zase
Gcuwa ezagwebela abelungwana abango
Howarth no Gill iminyaka amine entolo-
ngweni ngokudlwengula. Ubungqina bu-
betyebetye.

“ Isigidimi ” sase Dikeni salenyanga si-
pume nenteto esiyive yambi kakulu, yasi-
danisa yokungati siyatshona. Ingambi
kakulu lonto ihlile, kuba amapepa esi
Xhosa okukokela uhlanga ebemabini
kupela. Siti : “ Ukutshona kwe “ Sigi-
dimi Samaxosa.” — Lento kungadanga
kuvakale migudu yenziwe ngabatabati
be *Sigidimi Samaxosa* kutenina ? Uku-
hlala ngapandle kwe *Sigidimi,* ku-
njengokuhlala ngapandle komfundisi, um-
hlaumbi umshumayeli—ukuhlala ngapandle
kwendaba, akukona emvelweni yezinto
akukona nase mvelweni yengcinga nenteto.’’

Ekupeleni kwenteto eyintloko ye *Sigidi-
mi* yokubhotisa lonyaka upelayo nabalesi
baso siqukumbela ngokuti:—" Lamazwi etu
angaba ngamazwi okuyolela, kuba sesiwuvi-
sile umzi ngesifo elifa siso elipepa, *isifo
sokungaxaswa ngabaninilo.* Xa ke sibulisayo
sibulisela okweminyaka ezayo. Silele pantsi
soselwe edabini, kodwa sisapakamise iutloko,
salata ngoluti lomkonto siti—njengoko kade
sinkenteza sisitsho leminyaka ilishumi eline
sibhozo—“ Pambili nto Zakowetu ! ”

Ukukolwa Elizwini le Nkosi nokukolwa mhlaimbi ukungakolwa yimiteto etile yombuso ka Sir G. Sprigg besiba zizinto ezahlukeneyo. Uvakele u Rev. C. Pamla ngale Cawa idluleyo ebusbushwini bentshumayelo yake esiti " Aniyi kusindiswa ngo Tung’, umlomo!” Safana safuna ukuti makabe awona magqoboka ngawangamchasileyo u Tung’-umlomo ka Sprigg kusinina?

Inkulu yo Rulumente we Nkosazana u Lord Salisbury entetweni ayenze e Edin­burgh, ute yena okwesake isiqu akakuchasile ukuba amankaza abe nezwi embusweni.

I Jamana lase Donqaba elingu Linderman lidliwe iponti ezintatu yi mantyi yalapa ngokubeta elinye kakubi.

Ngeveki ye Kresmesi ziya kuvalwa izi tora zalapa e Qonce ngo-Mvulo, nolwesi- Bini, nolwesi-Tatu ; nge Nyibidyala zivalwe ngo-Mvulo nolwesi-Bini kupela.

Isikukukazi sakwa Madlebe (Mr. Klette) walapa siqanduse intshontsho eli milomo mibini namehlo amane.

Elinye lama Lawu amabini aweba impa- hla evenkileni ka Mr. Devantir kwa Brownlee elingu William Johnson linikwe umnyaka entolongweni lisebenza nzima.

Kubonwe isidumbu somntu ongaziwayo into embuleleyo pantsi kwe mixauka yakwa Tsolo. Kuve u Dr. Johnson ukuya kusiqangqulula aqonde into embuleleyo. Ute esaqondele kulowo msebenzi kwehla into enkulu yelitye pezulu licukunyiswe yinja ebiraqaza inyuka, wati Umntu ‘ wafa gqira,’ wapepa kancinane lati dyumfu kweso sidumbu satyumka wasinda yena.

Ngo.Mgqibelo ogqitileyo inkomo kule marike zitengiswe ngoluhlobo :—Idyongosi £1 14s. zapela ku £3. inkabi £4 2s. 6d. zapela ku £6 2s. 6d., imazi ezanyisayo £2 17s. 6d. zapela ku £4 2s. 6d., amatokazi 13s. 6d. apela ku £1 13s 3d., imazi £1 13s. zapela ku £2 8s., amahashi £4 3s.

Umlingane we Nkanunu u Dr. Egan uya setyenzelwa kakulu ngabaxhasi bake. Umzi wakowetu mawumana uhlangana uvisisane ngendoda oya kuvota yona, ufike lowo mhla sewuzwinye. Sikangele ku Mr. Hughes tina.

U Mr. Saul Solomon injengele enkulu yamalungelo abantsundu usese London, kufike ndaba lokuba igqira elikulu u Sir Andrew Clarke uti kuko itemba lokubhekiselela pambili empilweni yake.

Kulahleke isiquma semali e Bankini yase Monti, kuranelwa umfana osebenza kona, isapendlwa lonto. Kulomali ebomvu £12 15/6, xa ihlangene nengamapepa yi £252 19/lld

Nge *Holidays ze Xmas* ne *New Year* ngati i “ Champions ” zase Qonce ziyakuqubisana ne “ Pioneer C.C.” yase Komani e Komani —wonke umntu wase Batenjini otanda kuze abonele into entle, maze aze kutyebisa iso kwezo ngxiba zakwa Ngqika.

Inile e Bechuanaland.

Umpati we Free State uya kunyulwa ngolwesi.Bini oluzayo, 18 December kwelo we ngevoti.

1

Imvo Zabantsundu

NGOLWESI-NE, DEC. 13, 1888.

I PALAMENTE ENTSHA.

 AKUKO loyiko lukulu ngento
eyakuba yiyo i Palamente

entsha Imbangi yokuba sitsho
sibona inani lamanene anobu-
hlobo kontsundu kula apume-
leleyo elunyulweni. Ekuqaleni
konyula abaxasi baka Sir Gordon
Sprigg no Nkanunu bahlwayela
ubuxoki pakati komzi, bokuti iqela
ebelifudula litetelela amalungelo
abantu bamabala onke, bengenzi
mketo, libhangile e Palamente seku
sele iqela lika Sir. G. Sprigg nelika
Mr. Hofmeyr lama Bhulu. Unyulo
lupelile ngoku ngapandle kwelungu
elinye lase Rini ekufuneka linyulwe
endaweni yomfi u Mr. Luke. Umzi
ontsundu ufanelwe kunconywa nge-
nxa yokupapela kwawo amalungelo
awo okubonakele kolunyulo. Kuzo
zonke indawo ezinaba voti abantsu-
ndu into zakowetu zite ukuvota
zenza umsilangca ukuvotela amane-
ne angabahlobo bohlanga. Ama-
nxaxha siyatemba ukuba loti lupi-
nda unyulo abe seleqokelele ingqo-
ndo ezibetele kunezi zokufumane
zitonyakalaliswe ziziqa ezimbalwa
ze nyama ezigityiselwa kubo nga-
masela xa agqitayo esiya kuba
amalungelo abo embusweni. Lento
iyivoti bubom bomntu emhlabeni,

ngumxhelo wohlanga pantsi kom-
buso we Nkosazana u Victoria ;
umntu ofeketa ngayo ufeketa ngo-
bom bake, echita uhlanga lwako-
wabo ukuba lungabi nandawo
emhlabeni. La magama alandelayo
ngawamalungu e Palamente entsha
nepdawo anyulwe kuzo. Amagama
abekwe ekupeleni kwawo O, M no
B ukubonisa iqela alunge nalo e
Palamente. Elino O ngochasene
nolaulo luka Sprigg; elino M ngu
Msprigg ; elino B ngowe Mbu-
mba(Bond) yama Bhulu. Bobona
abalesi koluluhlu ukuba ama Sprigg
ashumi nye line sixenxe, abachasi
bempato yake ngamashumi matatu
anamnye, amalungu e Bond
yama Bhulu ngamashumi mabini
anesixenxe. Kusekuhleni ke ukuba
u Sir G. Sprigg akasokwenza ntando
yake, kuba koyiswana ngamanani,
usayakumana elikoboka lama Bhulu
ukuba nangale Palamente ayakuga-
lela kuye. Indawo namagama
amalungu ngawo la :—

ALBANY—

Mr. J. O. Norton, B.
Mr. Joseph Trower, M.,
ALBERT—

Mr. J. Jonbert, B
Mr. A. S. du Plessis, B.,
ALIWAL NORTH—

Hon. J. W. Sauer, O

Mr, E. G. Orsmond, O ,
BARKLY WEST—

\*Hon. C. J- Rhodes, O.
\*Mr. Geo. Paton, O.,
BEAUFORT WEST—

Mr. P. J. Weeber, O.

Mr. J. R. G. Luttig, O,
CALEDON—

Mr. H. J. Beyeis, B.

Sir Thomas Upington, M.,
CAPETOWN—

Mr. T. E. Fuller, O.
Mr. T. J. O’Reilly, M.
Mr. A. Ohleson, M.
Mr. L Wiener, O.,
CAPE DIVISION—

Dr. Smuts, O.
Mr. J. Rose-Innes, O.,
CLANWILLIAM—

Mr. L. H. Goldschmidt, O.
Mr. D. J. van Zyl, B,
COLESBERG—

Mr. J. I. v.d. Walt, B.

Mr. M. M. Venter, B.,
CRADOCK-

Mr. J. P. du Plessis, O.
Sir Thomas Scanlen, O.,
EAST LONDON—

Captain Brabant, O.

Sir J. Gordon Sprigg, M.,

FORT BEAUFORT—
Hon. J. Laing, O.
Hon. C. W. Hutton, O.,
GEORGE—

Mr. G. A. Robertson, M.
Mr. L. A. Vintcent, O.,
GRAHAMSTOWN —

Mr. J. E. Wood, M.,

Mr. A. Douglass, O.—Basese lugqa-
Mr. Alex. Wilmot, M tsweni,
GRAAFF-REINET—

Mr. J. A. v. Heerden, B.
Mr. J. Smit, B.,

GRIQUALAND EAST—
Mr. J. Sivewright, B.,
KIMBERLEY—

Mr. B. I. Barnato, O.
Mr. J. H. Lange, O.
Mr. T. Lynch, O.
Mr. J. J. O’Leary, M.,
KINGWILLIAMSTOWN—

Mr. W. J. Warren, 0.
Hon. F. Schermbrucker,
MALMESBURY—

Mr. T. A. Louw, 0.
Mr. Basson, 0.,

 NAMAQUALAND— Hon. J. X. Merriman, O. Mr. C. Lewis, O.,

OUDTSHOORN—

Mr. J. B. Keyter, B. Mr. Adam de Smidt, O.,

PAARL—

Mr. J. S. Marrais, B. Mr. P. H. Fame, B.,

PIQUETBERG—

Sir D. Tennant, (Umhlali-ngapambili) Mr. D. De Waal, B.,

PORT ELIZABETH—

Mr. C. T. Jones, O. Hon. H. W. Pearson, M.,

QUEENSTOWN—

Mr. J. Frost, M.

Mr. M. J. du Plessis, B.,

RICHMOND—

Mr. T. P. Theron, B.

Mr. P. J. du Toit, B., RIVERSDALE —

Mr. T. D. Barry, M. Mr van der Vyver, B.,

 SOMERSET EAST— Hon. J. A. de Wet, M. Mr. W. LI. Hockley, M.,

STELLENBOSCH—

Hon. J. H. Hofmeyr, B. Mr. P. A. Myburg, B., SWELLENDAM—

Mr. A. H. du Toit, B. Mr. Steyn, B.,

TEMBULAND—

Colonel Griffith, O.,

UITENHAGE — Hon. J. Tudhope, M. Mr. J. Mackay,O,

VICTORIA EAST—

Dr. Pope, M. Mr. S. Johnson, M., VICTORIA WEST—

Mr. D. W. Immelman, B.

Mr. A. S. Le Roex, B., WODEHOUSE—

Mr. J. M. Orpen, O.

Mr. W. H. van Rensburg, B., WORCESTER—

Mr. J. I. de Villiers, B.

Mr. Jacob de Vos, B.,

Ubelilungu le Palamente egqitileyo. Ube kwindlu ye ngwevu.

Indlu Yetyalike, Emgwali kwa Ngqika.

Ngomhla wa 26 wefileyo kwenziwe
intlanganiso enkulu yokuhlaula indleko
zokuhlaziya indlu yetyalike yalapa.
Imali eyayite yaba iyafuneka £140, ku-
funeka ibhatalwa ngumzi; kuba i Bandla
lapesheya (Scotland), lalincedise nge
£140. Wati ke lomzi ngo May wahlanga-
nisa, warola £22 10s., kwabonakala seku-
shiyeka £117 10s. Kwenziwa amalungi-
selelo amaninzi kunene kulindelwe
izizwe ezivela pesheya kwe Nciba, na-
nganeno; kodwa yalidano elikulu ku-
nene kuba zingafikelelanga. Kwaqalwa
kwahlanganiswa ama 24 enkabi zegusha
kwaxhelwa 14, kwatiwa ezinye mazike
ziyekwe ukuze kukangelwe izizwe.

Etyalikeni isihlalo satatyatwa ngu
mfundisi u Rev. A. Welsa. Wafunda
ambalwa, egabnlela umzi uhlobo ema-
wunikele ngalo, ngentliziyo ezingaroriyo.
Ufunde incwadi ka Mr. W. J. Warren,
 M.L.A., ecela uxolo ngenxa yokungabi
 nako ukufikelela, watsho etumele £2,
kwafundwa ezivela ko Messrs. T. W.
Irvine ine £2 2s., W. Wright, R.M. &
C.C. ine £2, neka W. B. Cumming. (Ko-
manisi) ine £5, wayeka. Wabulela
 kunene umzi. Waqala umzi wahloko-
hleka apo kuko into zo Myoli, Sonqishe,
Mene, Ngcaku, Mndai, Soga, Gxabana,
 Ngcaku, Rubushe, Mahambehlala, Nano,
 Mdedetyana, Maqubela, Tele, Ncanca,
 Mgezuma, njalo-njalo. Yekake mntu-
ndini, kwa nkomo, gusha, mali, njalo-
njalo. Kwapunywa ngo 2 p.m. kunga
fikanga namnye ovela ezizweni, nomhlo-
pe kungeko namnye umfundisi wase
inzini, kupela ngo Messrs. Joseph Tele,
S. Shweni ovela e Sihobotini. Inani
labantu kudibene nentsapo lali malunga
 newaka. Sati sibe siba amafama ajike-
 lezileyo aya kuzanawo, asuka ati, Ha-
 mbani niye kubiza o Solomon no Warren
 abantu enabanyulayo, beze kunincedisa
kwelo tyala lenu.”

Emva kwezidlo yangena kanjako ngo

5 p.m. Kwagaleleka abafundisi bababini
Rev. J. Davidson no Rev. W. Girdwood,
wase Tutura, kwati gingxi kumzi wonke
kuba kwakusele kukubi nangakumfu-
ndisi kuba wayebalungiselele nave.
Yayi ntambo mntundini ukuva kubeka
imali, nkomo, gusha, banikela kaloku
ngapezu kokwasemini. Yati into ka
Pepe, u Robert, nomfundisi, batyikitya
kwakal’ usiba kwakupela. Kwada kwa-
ngu 10 ebusuku kumi izibane iyingoma
ke mntundini, yati yonke lento yafane-
lana. Kwapunywa kancinane ukuva
kudla isopolo (supper) yapungwa ikofu,
kuba izizwe zingafikelelanga, yapatwa
ngembambo. Kwangenwa kanjako ngo
12 ebusuku. U Ngxeke (Rev. Davidson)
wenze inteto nentshayelelo enandipisayo
kunene. Anga amadoda apikisene nama
ninakazi ngokubeta ezinkomeni, gushe-
ni, mali, kwanjalo nakumlisela no mti-
 njane emalini, wati umntu, “ Kupela mzi
 wase Gwali pezu kwe Tyume, yilwani
 kude kuse, lomzi namhla ngowenu unga
 hlutwa ngaba semzini.” Okunye abe-
lungu ize singabuye sibone besenzelwa
 ityalike apa kuba sebe sinqalele kakade
 ngenxa yokuvota u Solomon no Warren,
 bangabuye benzelwe tyalike apa. Kwa-
 da kwasa nomfundisi engalele kupela
 kunikelwa, kuvunywa, kwapunywa
 kubonakala okokuba ityala selicutekile
 kakulu, imali emayibe isashiyekile
 ngama £40. Emva kokufumana ibhula-
 kufesi, wati umntu pakati lusapo lwase
 Gwali pezu kwe Tyume. Kwangenwa
 kwakona ngo 9 a.m. Kwagqitywa seku-
 ngati imali eya kuti ibe lityala iya kuba
 only £5 kupela. Impahla emfutshane
ingapezu kwe 100, inkomo 8, ingxowa
nenkuku azinakubalwa. Abantu balo
mzi bayawabulela amadoda ate ako
pakati kwawo anje ngo Messrs. Myoli,
Maqubela, Tele, njalo-njalo. Ngexesha
lentlanganiso belite ibandla labavumi
 elipantsi ko Mr. Ncapayi lamana ukuyi-
 hlaziya ngengoma intlanganiso.

UMTANDAZO WE MVULA.

Kubonakele e *Sigidimini* umemo olu-
 bhekiswa ezi Ramenteni lokuba kuta-
 ndazelwe imvula. Ngesaqala kwango
October tina ukuyitandazela imvula
ukuba besi ngaba fundisi, nokuba sibe
singa bantu be Ramente. Ukutsho siti
umtandazo we mvula mawungalindi
ukude ligqite ixesha lokulima luya kufa
usapo.

UNYULO LWASE TINARA.

Angayiteta yonke into atanda ukuyiteta umntu ngevoti ya bantu abantsundu kodwa yona le nyaniso iyakuma imi yokuba umntu ontsundu ngemvelo yake uligcisa ekumboneni umntu ongemhlobo wake ngenene nongumhanahanisi owenza unkwalambeso pambi kwake abe ngasese elutshaba. Njengokuba bekuvotwa kweli lizwe lonke, kwindawo ezinamakowetu ukutatela e Tinara nase kungeneni kwe Nxuba kuse e Gqili nase Dayimani ukuvota kwabantu abantsundu akuwuhlazanga umzi. Asingepiki namanxaxha ambalwa, lona izwi noluvo lomzi wonke ontsundu ufuna abateteleli abantliziyo zite gabalala zivulekileyo ngakubo, abaya kuwalwelwa amalungelo nemfanelo zabo njengoku ngati bayazenzela. Kwiziqingata zase Jansenville, Humansdorp, Alexa­ndria nase Hankey, eziqukwepantsi kwe Tinara ngokuvota amakowetu alwe ngoburoti obukulu ampumelelisa umhlobo omdala wohlanga u Mr. Mackay. Huntshu ! Bond yama 'Bhulu! Uvile ukudana, basele abako bobabini u Nixon no Nash. Indawo ebekuvotwa kuzo siyazilandelisa kunye namanani evoti afunyenwe linene ngalinye kwezo ndawo:—

|  |
| --- |
|  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| UITENHAGE. |  |  |  |  |
| Court-room ... | ... 354 | 119 | 290 | 16 |
| Thornhill | ... 24 | 2 | 31 | 3 |
| Gedults River | ... 9 | 4 | 23 | 0 |
| Tiptree Farm | ... 2 | 18 | 13 | 0 |
| Afdak  | ... o | 15 | 17 |  |
| Coega  | ... 14 | 15 | 9 | 0 |
| Addo  | ... 23 | 2 | 31 | 6 |
| Sunday R Ferry | ... 13 | 9 | 9 | 5 |
| Kareiga | ... 19 | 10 | 6 | 27 |
| Enon  | ... 93 | 11 | 100 | 8 |
| Glen Connor ... | ... 14 | 14 | 1 | 9 |
| Kleinpoort | ... 68 | 62 | 1 | 9 |
| Krompoort | ... 11 | 13 | 0 |  |
| Boxmore | ... 40 | 34 | 4 | 5 |
| Noegas Hoogte | ... 18 | 26 | 0 | 7 |
| JANSEN VILLE. |  |  |  |  |
| Court-room ... | ... 59 | 29 | 11 | 41 |
| Mount Stewart | ... 44 | 9 | 3 | 32 |
| Karreepoort ... | ... 37 | 5 | 5 | 43 |
| Blaauwkrantz | ... 27 | 12 | 0 | 19 |
| Waterford | ... 81 | 10 | 5 | 87 |
| Ebenezer | ... 15 | 0 | 4 | 9 |
| WILLOWMORE. |  |  |  |  |
| Steytierville ... | ... 90 | 53 | 8 | 27 |
| Beakernek | ... 44 | 27 | 0 | 17 |
| Veeren KraaL,. | ... 43 | 38 | 0 | *4* |
| ALEXANDRIA. |  |  |  |  |
| Court-room ... | ... 90 | 2 | 106 | *24* |
| Waaiheuval ... | 2 | 6 | 8 | 9 |
| Graaft Water ... | ... 11 | 0 | 35 |  |
| Preston Park... | 9 | 7 | 8 | 5 |
| Congas Kraal... | ... 35 | 1 | 36 | 2 |
| Vaal Krantz ... | ... 2 | 0 | 2 | 0 |
| Sand Flats | ... 19 | 1 | 27 | 18 |
| Wildemans Kraal | ... 2 | 0 | 5 | 6 |
| HUMANSDOKP. |  |  |  |  |
| Court-room ... | ... 64 | 41 | 16 | 38 |
| Kruisfontein ... | ... 20 | 2 |  | 0 |
| Zuurbron | ... 12 | 13 | 16 | 1 |
| Zand Hoek ... | ... 8 | 7 | 4 | 16 |
| Langefontein... | ... 12 | 0 | 6 | 7 |
| Fair View | ... 12 | 0 | 8 | 3 |
| Clarkson | ... 49 | 0 | 44 | 9 |
| Assegai Bush... | ... 18 | 1 | 0 | 13 |
| Zuuranys | ... 24 | 6 | 10 | 6 |
| Quagga.  | ... 15 | 24 | 60 | 23 |
| Good Hope ... | ... 22 | 20 | 11 | 2 |
| Hankey | ... 57 | 20 | 108 | 6 |
|  | 1628 | 681 | 1103 | 591 |

AMANANI EZIQINGATA.

|  |  |  |  |  |
| --- | --- | --- | --- | --- |
| Uitenhage | ... 705 | 353 | 535 | 99 |
| Jansenville ... | ... 263 | 65 | 28 | 231 |
| Willowinore ... | ... 177 | 118 | 8 | 48 |
| Alexandria ... | ... 170 | 11 | 227 | 89 |
| Humansdorp... | ... 313 | 134 | 305 | 124 |
| Ewonke ... | 1628 | 681 | 1103 | 591 |

Impawana Zonyulo.

Pakati kwe “ziganeko” zalomnyaka upelayo *Isigidimi Samaxosa* siti:—“Ku­nye nokufika kwe nkosi kufika ixa *Lokunyula. Amalungu* e Palamente entsha. Sibhala nje sise zinduma, magongoma, esiwazuze kwelo duli likulu lonyulo. Kulo wase Qonce ummandla ama Pamla apamze emka no Tshambuluka, zaququmba ingqeqana zo Gosa; ama vata-mfene—into zo Mhalla, into zo Gowana nezo Seya, ezidubula ngombolombini, zemka ne Tshambuluka sikangele. Lomashumi matandatu ane sine abange ukuba u Tshambuluka apumelele kutsho- ne into ka Solomon umhlobo wenene.”

\*

Kwapakati kwe ziganeko zalo nyaka *Isigidimi* siti: “Imfundo enkulu osishiya nayo lomnyaka yile yokuba, amalu­ngelo etu ale ntlalo, kunye namalungelo etu ento zase Lizwini, aya kusipuluka ukuba asilumkile. Kumalungelo ale ntlalo, sipaula eli le Voti—ukungenisa amagama etu ukuba abe semqulwini wabenzi miteto. Iziyalo zanele ngoku, akufuneki zimbi. Ukuba asivukanga ebutongweni ngoku, akuko temba loku­ba sobuye sivuke liseko ixesha lokuzinceda.

Ukugqita apo *isigidimi* silila nge “ Mpangalasane ” oyiyo umzi ontsundu kwinto engaka ukuba nkulukwayo—Ivoti —siti: “ Isimo se Voti yomzi ontsundu asiyuyisi. Uti okona ufanele ukwenza uqilima ubumbane kuba ubuninzi bawo ubulewe ngu Matunga, kokukona uxela isonka sentsipo, sona singahlanganiyo. Kolu nyulo sipaule indawo ezimbini ezi- bonisa lempangalasane. E-Qonce u-Rev. C. Pamla wenze eyake into, wabe umzi uteta nto yimbi. Amashumi amatandatu anesine emke ke no-Tshambuluka. Ukuba singaba simnika ibala elibi nga- lonto asina kunceda, kuba nangoku ama­zwi etu esiwa beka apa epepeni apolile kunento esiyicinga entliziyweni. Imba­ngi yoku kukuba besinje ukumtemba kwetu, singalindele ukuba kunokude kupume okunje kuye. Ukuba eb’ecacile kwase kuqaleni ngesingakalazi, koko ubezifaka emkusaneni wokungati ungu- ndilele xa atetayo kanti usebenzela utshaba. Silahlekwe ngumhlobo wenene umfo ka Solomon, kuba namhla besiba kukuvuka koyisekazi u Mr. Saul Solo-

 2 IMVO ZABANTSUNDU (NATIVE OPINION) [DECEMBER13, 1888